Document ID: 32002R0410

Komission asetus (EY) N:o 410/2002,
annettu 27 päivänä helmikuuta 2002,
sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun asetuksen (ETY) N:o 1408/71 täytäntöönpanomenettelystä annetun neuvoston asetuksen (ETY) N:o 574/72 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun asetuksen (ETY) N:o 1408/71 täytäntöönpanomenettelystä 21 päivänä maaliskuuta 1972 annetun neuvoston asetuksen (ETY) N:o 574/72(1), sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1386/2001(2), ja erityisesti sen 122 artiklan,
sekä katsoo seuraavaa:
(1) Tietyt jäsenvaltiot tai niiden toimivaltaiset viranomaiset ovat pyytäneet asetuksen (ETY) N:o 574/72 liitteiden muuttamista.
(2) Muutokset johtuvat päätöksistä, joita ovat tehneet kyseinen jäsenvaltio, kyseiset jäsenvaltiot tai sosiaaliturvalainsäädännön täytäntöönpanosta yhteisön oikeuden mukaan vastuussa olevat jäsenvaltioiden toimivaltaiset viranomaiset.
(3) Siirtotyöläisten sosiaaliturvan hallintotoimikunta on antanut muutoksista yksimielisen lausunnon,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 574/72 liitteet 1-6 ja liitteet 9-10 tämän asetuksen liitteen mukaisesti.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä helmikuuta 2002.

Labels: 0
9